บันทึกรายงานการประชุม
                      สภาเทศบาลตำบลหนองพ้อ  สมัยสามัญ  สมัยที่ 1 ประจำปี  2554 (ครั้งที่2)
                                               วันที่ 2 มีนาคม  2554  เวลา  09.30น.
  ณ ห้องประชุมสภาเทศบาลตำบลหนองพ้อ
ผู้มาประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1
	นายสมพงศ์  ศรีเงิน
	สมาชิกสภาเขต 1
	สมพงศ์  ศรีเงิน
	

	2
	นายสุชาติ  เทพโนรา
	ประธานสภา
	สุชาติ เทพโนรา
	

	3
	นายอาธร  รานวล
	สมาชิกสภาเขต 1
	อาธร  รานวล
	

	4
	นายพริ้ม  จอนนุ้ย
	สมาชิกสภาเขต 1
	พริ้ม  จอนนุ้ย
	

	5
	นายนิยม  แก้วชูแสง
	สมาชิกสภาเขต 1
	นิยม  แก้วชูแสง
	

	6
	นายศุภชัย  ชูเนียม
	รองประธานสภาฯ
	ศุภชัย  ชูเนียม
	

	7
	นายอำพล  นิ่มชะนา
	สมาชิกสภาเขต 2
	อำพล  นิ่มชะนา
	

	8
	นายธงชัย  เพชรมั่ง
	สมาชิกสภาเขต 1
	ธงชัย  เพชรมั่ง
	

	9
	นายปรีชา  ชาญเมธี
	สมาชิกสภาเขต 2
	ปรีชา  ชาญเมธี
	

	10
	นายวีรวัฒน์  คงพรม
	สมาชิกสภาเขต 2
	วีรวัฒน์  คงพรม
	

	11
	นายแวก  คงเมฆ
	สมาชิกสภาเขต 2
	แวก  คงเมฆ
	

	12
	นายสุพัฒน์  หนูจีนเส้ง
	สมาชิกสภาเขต 1
	สุพัฒน์  หนูจีนเส้ง
	

	13
	นายสมหมาย  ทองขาว
	เลขานุการฯ
	สมหมาย  ทองขาว
	


ผู้ไม่มาประชุม

-

ผู้เข้าร่วมประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1
	นายพิทักษ์  พวงมณี
	นายกเทศมนตรีตำบลหนองพ้อ
	พิทักษ์  พวงมณี
	

	2
	นายศุภชัย  รักปาน
	รองนายกเทศมนตรีตำบลหนองพ้อ
	ศุภชัย  รักปาน
	

	3
	นายสมคิด  รักปาน
	เลขานุการนายก
	สมคิด  รักปาน
	

	4
	นายพิณ  ดำแก้ว
	ที่ปรึกษานายก
	พิณ  ดำแก้ว
	

	5
	นายคล้อย  สุขรุ่ง
	รองนายกเทศมนตรีตำบลหนองพ้อ
	คล้อย  สุขรุ่ง
	

	6
	ดต.ภมร  เดชสงค์
	สายตรวจควนพลี
	ภมร  เดชสงค์
	

	7
	นางสาวกนิษฐา  เกื้อชู
	ผู้ช่วย จนท.ธุรการ
	กนิษฐา  เกื้อชู
	


เริ่มประชุมเวลา  09.30 น.



เลขานุการสภาเทศบาล ได้ตรวจสอบจำนวนสมาชิกสภาเทศบาลที่มาประชุมครบองค์ประชุม เรียนเชิญ คุณสุชาติ  เทพโนรา ประธานสภาเทศบาลตำบลหนองพ้อ เป็นประธานที่ประชุม และดำเนินการประชุมตามระเบียบวาระดังนี้
ประธานสภาฯ
กล่าวเปิดการประชุมสภาเทศบาลตำบลหนองพ้อ สมัยสามัญ สมัยที่ 1ครั้งที่ 2 ประจำปี พ.ศ. 2554 และดำเนินการประชุมตามระเบียบวาระการประชุม  ดังนี้
ระเบียบวาระที่ 1
เรื่องที่ประธานจะแจ้งให้ที่ประชุมทราบ

สำหรับในวันนี้มีเรื่องที่จะแจ้งให้ทราบจำนวน 2 เรื่อง

เรื่องที่ 1  ขอแจ้งเรื่องค่าตอบแทนของคณะผู้บริหารท้องถิ่นและสมาชิกสภาท้องถิ่น  ที่มีการประชุมที่จังหวัดซึ่งได้มีการชี้แจงเรื่องค่าตอบแทนที่เพิ่มขึ้นเฉพาะขององค์การบริหารส่วนตำบลเท่านั้น

เรื่อง 2  การแต่งตั้งเจ้าหน้าที่ที่รับผิดชอบงานกิจการสภาเทศบาล โดยเทศบาลได้มีคำสั่งเทศบาลตำบลหนองพ้อที่ 35/54 เรื่องการมอบหมายหน้าที่ความรับผิดชอบของของปลัดเทศบาล  โดยมีการแต่งตั้ง  น.ส.กนิษฐา  เกื้อชู  ตำแหน่งผู้ช่วยเจ้าหน้าที่ธุรการ  ให้เป็นผู้ช่วยเลขานุการสภาเทศบาลตำบลหนองพ้อ  โดยให้มีหน้าที่  ดังนี้
1. ระเบียบข้อบังคับ
2. เรื่องรายงานการประชุม
3. งานอำนวยการและประสานงาน
4. งานติดตาม ตามมติของสภาฯ
5. งานเกี่ยวกับการเลือกตั้ง
6. งานชุมชนสัมพันธ์
ระเบียบวาระที่ 2
เรื่องรับรองรายงานการประชุมสภาเทศบาลตำบลหนองพ้อ สมัยสามัญ สมัยที่ 1 ประจำปี 2554 (ครั้งที่ 1) เมื่อวันที่ 7 กุภาพันธ์ 2554
ประธานสภาฯ
ขอเชิญท่านสมาชิกสภาเทศบาลตำบลหนองพ้อทุกท่านได้ตรวจสอบรายงานการประชุมตามที่ได้จัดส่งให้ท่านแล้ว หากท่านใดมีความประสงค์จะแก้ไขก็ขอเชิญครับ
ที่ประชุม
ไม่มีการแก้ไข
ประธานสภาฯ
หากไม่มีท่านใดขอแก้ไข ผมถือว่าที่ประชุมรับรองรายงานการประชุมสภาเทศบาลตำบลหนองพ้อ  สมัยสามัญ  สมัยที่ 1  ครั้งที่ 1 ประจำปี  พ.ศ. 2554
ระเบียบวาระที่ 3
ญัตติอื่นๆ
ประธานสภาฯ
ในวันนี้มีญัตติเพื่อพิจารณา จำนวน 2 ญัตติซึ่งเสนอโดยนายกเทศมนตรีฯญัตติที่ 1 ญัตติขออนุมัติใช้จ่ายเงินสะสม ประจำปีงบประมาณ พ.ศ. 2554   ขอเชิญท่านนายกฯผู้เสนอญัตติได้นำเสนอญัตติต่อสภาฯ เรียนเชิญครับ
นายกเทศมนตรีฯ
กราบเรียนท่านประธานสภาฯ สมาชิกสภาเทศบาลตำบลหนองพ้อทุกท่าน  วันนี้กระผมขอเสนอญัตติขออนุมัติใช้จ่ายเงินสะสม  ด้วยเทศบาลตำบลหนองพ้อ มีความประสงค์จะขอใช้จ่ายเงินสะสม เพื่อแก้ไขปัญหาความเดือดร้อนของประชาชนในพื้นที่เทศบาลตำบลหนองพ้อ ประกอบกับในช่วงระยะเวลาที่ผ่านมาได้มีประชาชนในพื้นที่หมู่ที่ ๗ ได้ร้องขอให้เทศบาลก่อสร้างถนนและสะพานข้ามคลองเพื่อให้ประชาชนในบริเวณดังกล่าวสามารถเดินทางสัญจรไป – มาได้สะดวก และมีความปลอดภัยในชีวิตและทรัพย์สิน เนื่องจากในปัจจุบันยังไม่มีสะพานข้ามคลองที่สามารถข้ามผ่านได้ และจากการสำรวจพื้นที่ในเขตเทศบาลตำบลหนองพ้อหลังจากเกิดอุทกภัย ทำให้ถนนบางสายชำรุด ดังนั้นเพื่อแก้ไขปัญหาความเดือดร้อนของประชาชน จึงขออนุมัติใช้จ่ายเงินสะสม ประจำปีงบประมาณ พ.ศ. ๒๕๕๔ เป็นเงิน 1,365,800 บาท โดยมีรายละเอียดดังนี้
 ๑.โครงการก่อสร้างสะพานเหล็กพื้นไม้พร้อมถนนหินผุถนนสายบุญเรียมอุทิศ หมู่ที่ 7 ในวงเงิน 142,800 บาท  เพื่อจ่ายเป็นค่าจ้างเหมาก่อสร้างสะพานเหล็กพื้นไม้ ขนาดกว้าง 2.00 เมตร ยาว 15 เมตร พร้อมก่อสร้างถนนหินผุขนาดกว้าง 2.00 เมตร ยาว 40 เมตร รายละเอียด ตามแบบแปลนเทศบาลตำบลหนองพ้อ
๒.โครงการก่อสร้างถนน คสล.พร้อมปรับปรุงภูมิทัศน์ถนนสายหนอง      พ้อ – ท่าพลับ หมู่ที่ 3 ในวงเงิน 1,223,000 บาท เพื่อจ่ายเป็นค้าจ้างเหมาก่อสร้างถนน คสล. ขนาดกว้างข้างละ 5.40 เมตร ยาว 80 เมตร หนา 0.15 เมตร พร้อมเกาะกลางถนนขนาด 2.00 เมตร และวางท่อระบายน้ำ คสล.  (มอก.) 128 – 2528 ชั้นคุณภาพ คสล. 3 ขนาด Ø 1.00x1.00 เมตร จำนวน 84 ท่อน พร้อมก่อสร้างบ่อพักขนาด 1.00 x 1.00 เมตร ลึก 2.00 เมตร จำนวน 4 บ่อ  รายละเอียด ตามแบบแปลนเทศบาลตำบลหนองพ้อ  จึงเรียนมาเพื่อโปรดนำเสนอสภาเทศบาลตำบลหนองพ้อพิจารณาอนุมัติต่อไป
ประธานสภาฯ
ขอบคุณครับ ท่านนายกเทศมนตรีฯก็ได้นำเสนอญัตติของ 2 โครงการแล้ว ทั้ง 2 โครงการ เป็นเงินทั้งสิ้น 1,365,800 บาท ซึ่งเป็นค่าใช้จ่ายในการจ้างเหมาดำเนินงานตามโครงการ  ขอเชิญปลัดเทศบาลได้ชี้แจงเพิ่มเติม
เลขานุการฯ
กราบเรียนท่านประธานฯท่านสมาชิกสภาเทศบาลทุกท่าน  ผมก็ไม่ได้มีอะไรเพิ่มเติมมากนักเกี่ยวกับโครงการ แต่ขอแก้ไขข้อความจากถนน คสล. ที่มีขนาดกลาง 10.80 เมตร เป็น 5.40 เมตร  ขอบคุณครับ
ประธานสภาฯ
ขอบคุณท่านเลขาฯ   รายละเอียดเกี่ยวกับโครงการ ทั้ง 2 โครงการ ท่านสมาชิกสภาเทศบาลท่านใดมีความประสงค์จะอภิปราย ก็ขอเรียนเชิญครับ
นายสุพัฒน์  หนูจีนเส้ง
เรียนประธานสภาฯ นายกเทศมนตรีฯ สมาชิกสภาเทศบาลทุกท่าน ผมนายสุพัฒน์  หนูจีนเส้ง สมาชิกสภาเทศบาล เขตที่ 1 ผมขอนำเรียนชี้แจง ท่านประธานครับการเสนอญัตติขอใช้จ่ายเงินสะสมประจำปี งบประมาณพ.ศ. 2554 โครงการที่1ก่อสร้างสะพานเหล็กพื้นไม้ของหมู่ที่ 7 ผมเล็งเห็นถึงความสำคัญของการสัญจรไป – มาของประชาชนในหมู่ที่ 7 แล้ว  เห็นว่ามีความเหมาะสมแล้วผมเห็นด้วย  สำหรับโครงการที่ 2โครงการก่อสร้างถนนพร้อมปรับปรุงภูมิทัศน์หน้าเทศบาลใช้เงิน 1,223,000 บาท ถ้าพูดถึงความเดือดร้อนของประชาชนทั้ง 9 หมู่บ้านแล้วยังมีความเดือดร้อนอยู่อีกมาก ไม่ว่าจะเป็นด้านการการสัญจรไป- มาก็ยังมีความเดือดร้อนอยู่ควรเอางบประมาณตรงนี้ไปใช้ให้กับ 9 หมู่บ้านจะได้อะไรมากกว่านี้  ขอบคุณครับ
นายวีรวัฒน์  คงพรม
เรียนประธานสภาฯ นายกเทศมนตรีฯ สมาชิกสภาเทศบาลทุกท่าน ผมนายวีรวัฒน์  คงพรม สมาชิกสภาฯ เขตที่ 2 สำหรับโครงการที่ท่านนายกเทศมนตรีได้เสนอญัตติขออนุมัติใช้จ่ายเงินสะสม  ผมมีความเห็นว่าโครงการที่ 1 เป็นโครงการของหมู่ที่ 7 ประชาชนมีความเดือดร้อนจริงผมเห็นด้วย สำหรับโครงการที่ 2 ผมอยากให้พัฒนาบ้านตัวเองบ้าง  ผมเห็นด้วยทั้งสองโครงการ
นายปรีชา  ชาญเมธี
เรียนประธานสภาฯ นายกเทศมนตรีฯ สมาชิกสภาเทศบาลทุกท่าน ผมนายปรีชา  ชาญเมธี สมาชิกสภาฯ เขตที่ 2 โครงการที่1 สร้างสะพานคือผมอยากให้ปูไม้แบบไม้ขวาง โครงการที่ 2 เกี่ยวกับเกาะกลางถนน 2 เมตร ในส่วนของถนนไม่ทราบว่ารถ 6 ล้อจะสามารถวิ่งได้หรือเปล่า
นายอำพล  นิ่มชะนา
เรียนประธานสภาฯ นายกเทศมนตรีฯ สมาชิกสภาเทศบาลทุกท่าน ผมนายอำพล  นิ่มชะนา สมาชิกสภาฯ เขตที่ 2  ผมขออภิปรายเสริมโครงการที่ 1 ผมเห็นว่าเป็นประโยชน์แก่ชาวบ้าน โครงการที่ 2 ผมเห็นด้วยว่าเราต้องปรับให้ดูสวยงามเผื่อใครไปใครมาจะได้ดูสวยงาม
ประธานสภาฯ                     ครับสมาชิกท่านอื่น ถ้าไม่มีเชิญนายกเทศมนตรีชี้ แจงครับ
นายกเทศมนตรีฯ                เรียนท่านประธานสภาฯ สมาชิกสภาเทศบาลทุกท่าน กระผมขอขอบคุณสำหรับโครงการที่ 2 การก่อสร้างถนนขนาดกว้าง  5.40 เมตร หรือ
                                2.50 เมตร รถสามารถวิ่งสวนไปมาได้ถ้าเล็กเกินไปก็ไม่สามารถปลูก                            ต้นไม้และสร้างโคมไฟได้
เลขานุการฯ                       กราบเรียนท่านประธานสภาฯ ท่านสมาชิกสภาเทศบาล  ผมขอชี้แจง คือ โครงการที่ 1 เกี่ยวกับการก่อสร้างสะพานตามขวางของสะพาน คือ ให้ปูแบบขวางใช่ไหม ส่วนโครงการที่ 2 ผิวจราจรต้องแยกต่างหากให้เข้าใจกันว่าจะแยกระหว่างเกาะกลางกับถนน และวางท่อระบายน้ำไว้ตรงกลางและจะวางท่อไว้ด้านข้าง
ประธานสภาฯ                 ท่านสมาชิกสภาเทศบาลท่านใดมีความประสงค์จะอภิปรายเพิ่มเติมอีกหรือไม่  หากไม่มี  ผมขอมติในที่ประชุม  สมาชิกสภาท่านใดอนุมัติให้เทศบาลใช้จ่ายเงินสะสม ประจำปีงบประมาณ พ.ศ.2554 โปรดยกมือ
 

อนุมัติ         11     เสียง

ท่านสมาชิกสภาเทศบาลท่านใด ไม่อนุมัติให้ใช้จ่ายเงินสะสม ประจำปี งบประมาณ พ.ศ. 2554  โปรดยกมือ
                                    

ไม่อนุมัติ    ไม่มี
ผมขอออกเสียงในฐานะสมาชิกสภาเทศบาล  ของดออกเสียง  ขอเชิญท่านเลขาฯแจ้งมติต่อที่ประชุม
เลขานุการฯ
ตามที่ท่านนายกเทศมนตรีได้เสนอญัตติ  ขออนุมัติใช้จ่ายเงินสะสม ประจำปีงบประมาณ  พ.ศ. 2554  ซึ่งที่ประชุมสภาเทศบาลตำบลหนองพ้อ  ได้มีมติ  ดังนี้                                         
                                          
อนุมัติ    11   เสียง
                                          
ไม่อนุมัติ   ไม่มี
                                          
งดออกเสียง   1   เสียง คือ ประธานสภาฯ
ประธานสภาฯ
ต่อไปเป็นญัตติด่วน  โดยท่านนายกเทศมนตรีเป็นผู้เสนอญัตติ ขอเชิญครับ
นายกเทศมนตรี ฯ
เรียนท่านประธานสภาฯ สมาชิกสภาเทศบาลตำบลหนองพ้อทุกท่าน ด้วยเทศบาลตำบลหนองพ้อ ได้รับแจ้งจากผู้ใช้น้ำประปา หมู่ที่ ๙ ตำบลควนขนุน อำเภอควนขนุน จังหวัดพัทลุง ว่าเครื่องสูบน้ำแบบจมน้ำ (ปั๊มซัมเมิร์ส) ได้รับความเสียหายไม่สามารถใช้การได้ ประกอบกับในช่วงหน้าแล้งราษฎรจะใช้น้ำเพื่อการอุปโภค – บริโภคเพิ่มขึ้น ทำให้เครื่องสูบน้ำทำงานหนักเกิดการชำรุดบ่อยมาก ดังนั้น เพื่อบรรเทาความเดือดร้อนให้กับราษฎร จึงมีความจำเป็นต้องดำเนินการแก้ไขปัญหาโดยการจัดซื้อเครื่องสูบน้ำเพื่อสามารถให้ใช้การได้โดยเร่งด่วน โดยการจัดซื้อเครื่องสูบน้ำแบบจมน้ำ (ปั๊มซัมเมิร์ส) ขนาด ๑.๕ แรงม้า จำนวน ๑ เครื่อง และขนาด ๑.๐ แรงม้า จำนวน ๑  เครื่อง  เพื่อทดแทนเครื่องสูบน้ำที่ชำรุดได้รับความเสียหายให้สามารถใช้การได้รวมทั้งเพื่อเก็บไว้สำรองในกรณีที่เครื่องสูบน้ำชำรุดเพื่อจะได้แก้ไขปัญหาให้แก่ประชาชนได้อย่างทันท่วงที
เลขานุการฯ
กราบเรียนท่านประธานสภาที่เคารพ การเสนอญัตติจัดซื้อเครื่องสูบน้ำแบบจมน้ำ(ปั๊มซัมเมิร์ส) ในครั้งนี้ความจริงเป็นการเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ.2554 ซึ่งอยู่ในความรับผิดชอบของกองช่างโดยโอนเงินตั้งจ่ายเป็นรายการใหม่ ดังนี้


กองช่าง  ด้านการเศรษฐกิจ แผนงานการพาณิชย์ งานกิจการประปา รายจ่ายเพื่อการลงทุน หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ประเภทครุภัณฑ์อื่นๆ ตั้งไว้ 35,000 บาท เพื่อจ่ายเป็นค่าจัดซื้อเครื่องสูบน้ำแบบจมน้ำ (ปั๊มซัมเมิร์ส) ขนาด 1.5 แรงม้า (HP) จำนวน 1 เครื่อง เป็นเงิน 20,000 บาท และขนาด 1.0 แรงม้า (HP) จำนวน 1 เครื่อง เป็นเงิน 15,000 บาท โดยตั้งจ่ายจากเงินอุดหนุนทั่วไป





โอนลด

กองช่าง    ด้านพัฒนาชุมชนและสังคม แผนงานเคหะและชุมชนงานบริหารงานทั่วไปเกี่ยวกับเคหะและชุมชน หมวด ค่าตอบแทนใช้สอยและวัสดุ   ค่าใช้สอย  ประเภทรายจ่ายเพื่อให้ได้มาซึ่งบริการ ขอโอนลดจำนวน 35,000 บาท ซึ่งในการโอนเงินงบประมาณรายจ่ายในครั้งนี้ สืบเนื่องจากในปัจจุบันกำลังจะเข้าสู่ฤดูแล้ง  และในปีที่ผ่านมาเทศบาลได้ประสบปัญหาภัยแล้งและเครื่องสูบน้ำได้เกิดชำรุดบ่อยประกอบกับในปัจจุบันเทศบาลไม่มีเครื่องสูบน้ำสำรองและเทศบาลก็ไม่ได้ตั้งงบประมาณในรายการนี้ไว้ ซึ่งหากเครื่องสูบน้ำที่ใช้งานอยู่เกิดชำรุดเทศบาลก็ไม่สามารถแก้ไขปัญหาได้ทันท่วงที จึงได้เสนอญัตติในครั้งนี้
ประธานสภาฯ
ท่านสมาชิกสภาเทศบาลท่านใดมีความประสงค์ที่จะอภิปรายเกี่ยวกับการโอนเงินงบประมาณรายจ่ายประจำปีงบประมาณ พ.ศ.2554 ขอเชิญครับ
นายพริ้ม  จอนนุ้ย
เรียนประธานสภาฯ นายกเทศมนตรีฯ สมาชิกสภาเทศบาลทุกท่าน ผมนายพริ้ม  จอนนุ้ย สมาชิกสภาฯเขตที่ 1 กระผมคิดว่าญัตติของการซื้อเครื่องสูบน้ำก็สมควรอยู่แล้วต้องโอนเงินให้เพื่อบรรเทาความเดือดร้อนผมเห็นว่าเป็นสิ่งสำคัญอยู่แล้วสำหรับภัยแล้งเหมือนปีที่แล้วของหมู่ที่ 3 สิ่งนี้ผมเห็นด้วยและถูกต้องตามที่ประชุมสภาได้เสนอ
นายอาธร  รานวล
เรียนประธานสภาฯ นายกเทศมนตรีฯ สมาชิกสภาเทศบาลทุกท่าน ผมนายอาธร  รานวล สมาชิกสภาฯเขตที่ 1 ผมก็สนับสนุนที่ท่านนายกเสนอญัตติเครื่องสูบน้ำ สภาพปัญหาน้ำ มันทำให้ประชาชนในหมู่บ้านลำบากคือตัวนี้เป็นตัวแก้ปัญหาความเดือดร้อน
นายสมพงศ์  ศรีเงิน
เรียนประธานสภาฯ นายกเทศมนตรีฯ สมาชิกสภาเทศบาลทุกท่าน ผมนายสมพงศ์  ศรีเงิน สมาชิกสภาฯเขตที่ 1ในส่วนของการซื้อเครื่องสูบน้ำผมขอฝากให้คณะผู้บริหารให้ใช้งบประมาณอย่างเร่งด่วน
ประธานสภาฯ
ท่านสมาชิกสภาเทศบาลท่านใดมีความประสงค์จะอภิปรายเพิ่มเติมอีกหรือไม่  หากไม่มีต่อไปผมขอมติในที่ประชุม  ท่านสมาชิกสภาเทศบาลท่านใดอนุมัติให้เทศบาลโอนเงินงบประมาณรายจ่าย ประจำปีงบประมาณ พ.ศ. 2554 ในการจัดซื้อเครื่องสูบน้ำแบบจมน้ำ (ปั๊มซัมเมิร์ส) โปรดยกมือ
มติที่ประชุม
อนุมัติ         11     เสียง
ประธานสภาฯ
ท่านสมาชิกสภาเทศบาลท่านใดไม่อนุมัติ  โปรดยกมือ
มติที่ประชุม                         ไม่อนุมัติ    ไม่มี
ประธานสภาฯ
ผมขอออกเสียงในฐานะสมาชิกสภาเทศบาล  ของดออกเสียง  ขอเชิญท่านเลขาฯแจ้งมติต่อที่ประชุม
เลขานุการฯ
ตามที่ท่านนายกเทศมนตรีได้เสนอญัตติ  ขออนุมัติโอนเงินงบประมาณประจำปีงบประมาณ  พ.ศ. 2554  ซึ่งที่ประชุมสภาเทศบาลตำบลหนองพ้อ  ได้มีมติ  ดังนี้                                         
                                          
อนุมัติ    11   เสียง
                                          
ไม่อนุมัติ   ไม่มี
                                          
งดออกเสียง   1   เสียง คือ ประธานสภาฯ   
ประธานสภาฯ
สำหรับวันนี้กระผมขอขอบคุณท่านสมาชิกสภาเทศบาลฯทุกท่านที่ได้เข้าร่วมการประชุมสภาเทศบาล สมัยสามัญ สมัยที่ 1 (ครั้งที่2)ประจำปี พ.ศ.2554  ผมขอปิดการประชุม
เลิกประชุมเวลา  10.30 น.
(ลงชื่อ)



เลขานุการสภาฯ

(ลงชื่อ)



ประธานสภาฯ


 (นายสมหมาย  ทองขาว)




  (นายสุชาติ  เทพโนรา)



(ลงชื่อ)



       ประธานกรรมการตรวจรายงานการประชุม




      (นายสมพงค์  ศรีเงิน)



(ลงชื่อ)



      กรรมการตรวจรายงานการประชุม




     (นายนิยม  แก้วชูแสง)



(ลงชื่อ)



      กรรมการตรวจรายงานการประชุม




   (นายสุพัฒน์  หนูจีนเส้ง)
